Prve sahrane nakon masakra u Connecticutu
Predsjednik se pridružio ožalošćenima sinoć u gradiću Newtownu, rekavši okupljenima na višereligijskom bdijenju za žrtve da nisu sami u svojoj tuzi.
Mali grad na sjeveroistoku Sjedinjenih država, Newtown u saveznoj državi Connecticut, počinje se polako pripremati za težak zadatak - prve sahrane 26 ubijenih u masakru koji se dogodio u osnovnoj školi u petak. Ubijeno je 20 - oro male djece, i 6 odraslih, kada je naoružani napadač provalio u školu i započeo svoje divljanje po razredima. Danas se održavaju sahrane za 2 šestogodišnja dječaka. Policijski zvaničnik savezne države Connecticut , poručnik J Paul Vance je izjavio da se škola još uvijek smatra aktivnim mjestom zločina, kako se to kaže policijskim rječnikom, i detektivi rade 24 sata. On je dodao kako postoji i sekundarno mjesto zločina, gdje je pucano u dvoje odraslih koji su preživjeli napad. U medjuvremenu je sinoć predsjednik Obama posjetio Newtown i susreo se s obiteljima žrtava. Predsjednik se pridružio ožalošćenima sinoć u gradiću Newtownu, rekavši okupljnima na višereligijskom bdijenju za žrtve, da nisu sami u svojoj tuzi. Gospodin Obama je rekao da se zemlja sučeljava s teškim pitanjima nakon ove pucnjave.Predsjednik je podsjetio da je ovo 4 masovno ubojstvo koje se dogodilo u Americi otkako je on u Bijeloj Kući: , upitao je predsjednik Obama. Predsjednik se takodjer privatno susreo s obiteljima koje su izgubile svoje voljene u ovom masakru, kao i sa policajcima i onima koji pruižili najhitniju pomoć, zahvalivši im se od srca. Medju žrtvama je bilo 12 djevojčica i osam dječaka, svi u dobi izmedju šest i sedam godina, i svi iz jednog razreda. Odrasle žrtve su sve žene, i medju njima je direktorica škole Dawn Hochsprung, koja je, kako se izvještava, pokušala zaustaviti ubojicu, kao i učiteljica Victoria Soto, za koju se kaže da je spasila nekoliko malih života tako što se postavila izmedju djece i ubojice. Vlasti su ubojicu identificirale kao Adama Lanzu, koji je na mjestu masakra izvršio samoubojstvo.